Francesco Scarlatti

She cummeyder Barockagh Iddaalagh va Francesco Scarlatti  (5 Nollick 1666 – c. 1741). V'eh ny vraar s'aa lesh Alessandro Scarlatti.

Hannee Francesco fo scaa e vooinjer va ny share er enney, myr Alessandro Scarlatti as e vac braarey, Domenico. Ansherbee, she kiaulleyder cooilleeinit va Francesco hene as dreill eh shiartanse dy churrymyn.

Va Francesco ruggit er 5 Nollick 1666 ayns Palermo, y Çhissyl. Er-yn-oyr dy row yn ellan fo stiurey Reeriaght Napoli, hie Francesco dys Napoli son e studeyryssyn y yannoo 'sy Conservatorio. V'eh yn chied churrym v'echey lurg e studeyryssyn myr biol-chloieder ec y Chabbal Reeoil ayns Napoli. S'arganagh va e churrym; va ram jeh ny kiaulleyderyn Naaplagh myskidagh rish bwooise da'n chleayney queiggagh v'ec Francesco 'sy chooyrt.

Ayns 1690, phoose eh rish Rosalinda Albano. Hooar ee baase ayns 1706 erreish j'ee queig cloan y ruggey.

Ny s'anmey, hie Francesco er feie'n Oarpey. Ren eh keayrt er Lunnin ayns 1719. Ta farraneyn ennagh gra dy row eh shen er cuirrey voish e charrey Handel, hie eh ny whaiyl reggyryn dy vleeantyn hannah hene 'syn Iddaal. S'goan y fys ain bentyn rish e hraa ayns Lunnin, agh t'eh er credjal dy b'liklee dy ren eh obbraghey ayns tree possanyn kiaullee. Va Scarlatti moyllit da James Brydges, 1d Diuc Chandos liorish John Arbuthnot. Dreill Chandos, patroon Handel, undinys kiaullee ec e ard-hie, Cannons ayns Middlesex, agh s'baghtal nagh ren Scarlatti goll ayn.["Handel: tercentenary collection", Stanley Sadie, Anthony Hicks]

Roish 1724 va Francesco beaghey ayns Divlyn. Va'n currym echey currit sheese myr "Mainshtyr y Chiaull" (Master of Musick). S'liklee dy ren eh poosey tra v'eh ayns Nerin. Ta'n Dublin Journal voish 1733 screeu: 'Jane Scarlatti, wife of Francis Scarlatti, Master of Musick, hath eloped from her said husband. This is to desire that nobody may give any credit to the said Jane Scarlatti on account of her said husband; for he will not pay any debts that she shall contract; nor answer any bills she may draw on him.'

Va'n coontys jerrinagh jeh Francesco Scarlatti recortyssit ayns 1741, tra nagh row eh ry-gheddyn da consert kyndagh rish yn aslaynt.

Imraaghyn

Ronney:Cummeyderyn Barockagh Iddaalagh
Ronney:Cummeyderyn classicagh firryn Iddaalagh
Ronney:Feallee ass Palermo
Ronney:Feallee ass Divlyn
Ronney:Ruggyryn 'sy vlein 1666
Ronney:Baaseyn 'sy vlein 1741